东林寺（上） 栗里后生 东林寺在庐山之阴，自莲花洞左侧入溪径，约数里，过太平兴国宫，黄冠之所居，建自宋代，有碑刻，多漫漶不可辨；宫旧称太平观，宋诗人陈与义传，所谓提举江州太平观者，即此是也。宫前有钟鼓楼，其形似雷峰塔，左右列峙，已半圮，不可修复。相传宫系江州义门陈姓宗祠所改建，故有百犬同饲之石槽，槽边有牛栏，其地盖久为田舍矣。再进，下岭，平冈远畴，树多杉松，竹林特茂，村落稀疏，溪水清驶，不涸不溢；有小市，人家数十户，称雁门街，以慧远雁门楼烦人，晚年甚思故里，其弟子遂招雁门人来居之，象其市井，存其语音习俗，以